

 Prolaz OtokaraKeršovanija 1, 52000 PAZIN

Tel./fax.: 052 622-519 E-mail: tajnistvo@vrtic-olgaban-pazin.hr OIB: 05017253133

**ZAPISNIK**

**sa 23. sjednice** Upravnog vijeća Dječjeg vrtića “Olga Ban” Pazin održanoj u **četvrtak, 27.kolovoza 2020.** s početkom u 9 sati u prostorijama **ureda ravnateljice u Dječjem vrtiću „Olga Ban“ Pazin u ul. Prolaz O. Keršovanija 1**

Nazočni članovi i članice Upravnog vijeća:

1. Vinko Stihović, (član, Zamjenik Predsjednice)
2. Suzana Jašić, (članica)
3. Renata Demark, (članica)

Odsutan: Dano Červar i Hani Glavinić, opravdali izostanak

Ostali nazočni:

1. Vesna Rusijan, ravnateljica i zapisničarka
2. Gabrijela Krizmanić, tajnica, zapisničarka na sjednici

Sjednicu otvara Vinko Stihović, zamjenik predsjednice Upravnog vijeća (dalje: Zamjenik Predsjednice).

Zamjenik Predsjednice pozdravlja prisutne, utvrđuje da sjednici prisustvuju tri člana te Vijeće može pravovaljano donositi odluke.

**DNEVNI RED:**

1. Verifikacija Zapisnika s 22. sjednice Upravnog vijeća
2. Donošenje odluke o objavi natječaja za:
* četiri odgojiteljice (m/ž) na neodređeno vrijeme s punim radnim vremenom
* jednu odgojiteljicu (m/ž) na određeno vrijeme s punim radnim vremenom radi zamjene za bolovanje N.R
* jednu odgojiteljicu (m/ž) na određeno vrijeme do kraja pedagoške 2020./2021.godine (asistentica Pazin)
* jednu odgojiteljicu (m/ž) na određeno vrijeme do kraja pedagoške 2020./2021.godine s pola punog radnog vremena (asistentica Karojba)
* jednu spremačicu na neodređeno puno radno vrijeme (odlazak u mirovinu I.B.)
1. Obavijest o stanju radova (rekonstrukcija i oprema), obavijest o investicijskom održavanju i donošenju Rješenja o radu u novim uvjetima.
2. Razno.

 Ravnateljica predlaže izmjenu dnevnog reda na slijedeći način:

U točki 2. alineja prva „četiri odgojiteljice (m/ž) na neodređeno vrijeme s punim radnim vremenom“ zamijeniti u „tri odgojiteljice (m/ž) na neodređeno vrijeme s punim radnim vremenom“.

U točki 2. alineja treća „jednu odgojiteljicu (m/ž) na određeno vrijeme do kraja pedagoške 2020./2021.godine (asistentica Pazin)“ zamijeniti u „dvije odgojiteljice (m/ž) na određeno vrijeme do kraja pedagoške 2020./2021.godine“.

U točki 2. iza pete alineje dodat šestu alineju „ jedna spremačica na određeno vrijeme radi zamjene za S.H. (bolovanje).

**Jednoglasno je s tri glasa „ZA“ prihvaćen prijedlog dnevnog reda s izmjenom i obrazloženjima kako je predloženo od strane ravnateljice.**

**Ad.1.) Verifikacija Zapisnika s 22. sjednice Upravnog vijeća**

Na Zapisnik s 22. sjednice Upravnog vijeća nema primjedbi te je **Zapisnik verificiran s tri glasa „ZA“.**

**Ad.2.) Donošenje odluke o objavi natječaja za:**

* **tri odgojiteljice (m/ž) na neodređeno vrijeme s punim radnim vremenom**
* **jednu odgojiteljicu (m/ž) na određeno vrijeme s punim radnim vremenom radi zamjene za bolovanje N.R**
* **dvije odgojiteljicu (m/ž) na određeno vrijeme do kraja pedagoške 2020./2021.godine**
* **jednu odgojiteljicu (m/ž) na određeno vrijeme do kraja pedagoške 2020./2021.godine s pola punog radnog vremena (asistentica Karojba)**
* **jednu spremačicu na neodređeno puno radno vrijeme (odlazak u mirovinu I.B.)**
* **jednu spremačicu na određeno vrijeme radi zamjene za S.H.**

 Izvjestiteljica: Vesna Rusijan

Ravnateljica je obrazložila potrebu objave natječaja za pojedina radna mjesta koja proizlazi iz donje tablice:

|  |  |  |
| --- | --- | --- |
|  | ***Potrebno donijet odluku za objavu natječaja za*** | ***Osnova za donošenje odluke*** |
|  | 2 odgojiteljice na **neodređeno**, nova odgojna skupina u Pazinu  | Zaključak Gradonač. |
|  | 1 odgojiteljica na **neodređeno** | Sporazum o prekidu radnog odnosa s Ingrid B. |
|  | 1 odgojiteljica na **određeno za rad u PV u Sv.Petru u Š.** | dvije cjelodnevne skupine |
|  | 1 odgojiteljica na određeno  | Bolovanje odgojiteljice N.R. |
|  | 1 odgojiteljica na određeno do kraja pedagoške godine, asistentica djetetu s teškoćama - Pazin | Odluka Osnivača |
|  | ½ odgojiteljice na određeno do kraja ped.godine, asistentica Karojba | Zaključak Općine Karojba |
|  | 1 spremačica na **neodređeno** | Odlazak u mirovinu Ilda Bertoša |
|  | 1 spremačica na **određeno** | Zamjena za S.H. bolovanje |

Nakon kraće rasprave i traženja dodatnih obrazloženja Članovi Vijeća su prihvatili prijedlog ravnateljice i **jednoglasno s tri glasa „ZA“ donijeli Zaključak o objavi natječaja za navedena radna mjesta.**

**Ad.3.) Obavijest o stanju radova (rekonstrukcija i oprema), obavijest o investicijskom održavanju i donošenju Rješenja o radu u novim uvjetima.**

Izvjestiteljica: Vesna Rusija

Građevinski radovi na rekonstrukciji zgrade Vrtića su uspješno okončani. Potpisan ugovor s tvrtkom Difusione iz Pule i nabavljena je oprema za odgojne skupine. Početak pedagoške godine 1. rujna 2020. odvijat će se novim prostorima i s novom opremom za 5 odgojnih skupina. Prostor u korišten u DC Veli Jože je oslobođen od stvari, te je ugovor o korištenju tog prostora okončan.

Nije zgotovljena javna nabava za opremu za urede (Grupa II). Postupak nabave je u tijeku obzirom da se jedan ponuditelj žalio na Odluku o odabiru.

Nakon okončanja žalbenog postupka i potpisivanja ugovora s dobavljačem dovršit će se postupak za dobivanje predujma kod Agencije za plaćanje u poljoprivredi.

Pokrenut je postupak, kod Ureda državne uprave IŽ, za odobrenje rada u novim uvjetima rekonstruirane zgrade. Izvršen je izvid nadležnog povjerenstva. Vrtić će tijekom današnjeg dana dobiti Rješenje za rad u novim uvjetima u roku za početak rada u novoj pedagoškoj godini.

4.

Tijekom srpnja i kolovoza izvršena je sanacija dijela krovišta na zgradi „donjeg“ vrtića. Ugovorena cijena je 98.000 kn s PDV-om. Za navedene radove dobivena je suglasnost Gradonačelnika.

5.

Tijekom kolovoza učinjeni su radovi na sanaciji odgojnih skupina Cvjetića i Leptirića u djelu zgrade „gornjeg“ matičnog vrtića koji nije obuhvaćen rekonstrukcijom. Cijena radova 80.000 kn s PDV-om. Za navedene radove dobivena je suglasnost Gradonačelnika Grada Pazina sukladno aktima Vrtića.

6.

 U Tinjanu dobro napreduju radovi na izgradnji novog vrtića. S predstavnicima Općine Tinjan uspostavljena dobra suradnja vezano za tijek radova.

U Gračišću također napreduju radovi na izgradnji novog vrtića.

Vezano za sporazum o sufinanciranju djelatnosti Vrtića postoje kontinuirana kašnjenja s mjesečnim obvezama Općine Gračišće prema Vrtiću.

7.

Ravnateljica je upoznala Vijeće s organizacijom rada Vrtića u skladu s preporukama Zavoda za javno zdravstvo zbog situacije uzrokovane pandemijom COVIDA-19.

**Ad.4.) Razno**

Pod točkom Razno nije bilo tema za raspravu.

Sjednica je završila u 10,30 sati

**UPRAVNO VIJEĆE**

**DJEČJEG VRTIĆA „OLGA BAN“ PAZIN**

KLASA: 003-06/20-01/07

URBROJ: 2163/01-09-20-2

Zapisničarka: Zamjenik Predsjednice Upravnog vijeća

Gabrijela Krizmanić Vinko Stihović